Nancy Mulligan

"Nancy Mulligan" (בעברית: "ננסי מוליגן") הוא שיר של הזמר-יוצר האנגלי אד שירן. הוא נכלל במהדורת הדלוקס של אלבום האולפן השלישי שלו, ÷ (2017). לאחר יציאת האלבום, דורג השיר במקום ה-13 במצעד הסינגלים הבריטי. שירן הקליט את השיר יחד עם להקת הפולק האירי ביוגה.

 רקע 
"Nancy Mulligan" הוא אחד השירים האישיים ביותר באלבום, המספר את הסיפור על איך סבו וסבתו של שירן, ויליאם שירן, פרוטסטנט מבלפסט, צפון אירלנד וננסי מוליגן (שמה האמיתי הוא אן מוליגן), קתולית מאירלנד, נפגשו, התאהבו במהלך מלחמת העולם השנייה, והתחתנו בגבול וקספורד. שירן הסביר: "הם התארסו ואף אחד לא הגיע לחתונתם. הוא גנב את כל שיני הזהב בניתוח השיניים שלו והמיס אותן לטבעת נישואין, והם לבשו בגדים שאולים כדי להתחתן, ובעצם יש להם סוג כזה של רומנטיקה של רומיאו ויוליה, שזה הדבר הכי רומנטי. אז חשבתי לכתוב על זה שיר".

בריאיון לאייריש טיימס, הסביר שירן על השורשים האיריים של השיר, "אני לא חושב שדי אנשים משתמשים בפולק אירי במוזיקת פופ... אני מקווה שאם השירים האלה יצליחו, יותר אנשים יעשו כמו זה".

 הופעות וקאברים בולטים 
בשנת 2017, ביצע זמר הקאנטרי האירי מייק דנבר גרסת כיסוי לשיר, ופרסם וידאו קליפ נלווה.Uppercut Productions YouTube channel: Mike Denver - "Nancy Mulligan"

שירן ביצע את השיר, יחד עם להקת הפולק האירי ביוגה, במהלך הופעתו בפסטיבל גלסטונברי 2017.

 מיקומי שיא 

 נתוני מכירות 
מקוםתאריםמכירות קנדה (Music Canada) פלטינה 80,000 דנמרק (IFPI Danmark) זהב 45,000 איטליה (FIMI) זהב 25,000 פולין (ZPAV) זהב 25,000 בריטניה (BPI) פלטינה 600,000 ארצות הברית (RIAA) זהב 500,000

קישורים חיצוניים

 הערות שוליים 

קטגוריה:שירים באנגלית
קטגוריה:שירי אד שירן
קטגוריה:שירים שנכתבו על ידי אד שירן
קטגוריה:שירים שנכתבו על ידי איימי ודג'
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו